**MINISTERUL SĂNĂTĂŢII CASA NAŢIONALĂ DE ASIGURĂRI DE SĂNĂTATE**

 Nr. / Nr. /

 **Se Aprobă, Se Aprobă,**

 **p. MINISTRUL SĂNĂTĂȚII PREŞEDINTE**

 **DAMIAN CLAUDIU CONSTANTIN Conf. Univ. Dr. HORAȚIU-REMUS MOLDOVAN**

**REFERAT DE APROBARE**

Prin Hotărârea de Guvern nr. 781/2023 privind modificarea şi completarea Hotărârii Guvernului nr. 720/2008 pentru aprobarea Listei cuprinzând denumirile comune internaţionale corespunzătoare medicamentelor de care beneficiază asiguraţii, cu sau fără contribuţie personală, pe bază de prescripţie medicală, în sistemul de asigurări sociale de sănătate, precum şi denumirile comune internaţionale corespunzătoare medicamentelor care se acordă în cadrul programelor naţionale de sănătate a fost aprobată sublista E „DCI-uri corespunzătoare medicamentelor imunologice folosite pentru producerea imunității active (sau folosite pentru prevenirea unor boli transmisibile), de care beneficiază unele segmente populaționale în tratamentul ambulatoriu”, cu 2 secțiuni:

* + secțiunea E1 ,,DCI-uri corespunzătoare medicamentelor imunologice folosite pentru producerea imunității active (sau folosite pentru prevenirea unor boli transmisibile), de care beneficiază unele segmente populaționale\* în tratamentul ambulatoriu în regim de compensare 50% din prețul de referință”
	+ secțiunea E2 ,,DCI-uri corespunzătoare medicamentelor imunologice folosite pentru producerea imunității active (sau folosite pentru prevenirea unor boli transmisibile), de care beneficiază unele segmente populaționale\* în tratamentul ambulatoriu în regim de compensare 100% din prețul de referință”.

\*Art. 242 alin. (7) din Legea 95/2006 republicată, cu modificările și completările ulterioare: segmentele populaţionale care beneficiază de medicamentele imunologice în regim de compensare se stabilesc prin ordin al ministrului sănătăţii.

Prin Ordinul ministrului sănătății nr. 3120/2023 au fost aprobate segmentele populaționale care beneficiază de prescrierea, eliberarea și decontarea în regim de compensare a medicamentelor imunologice folosite pentru producerea imunității active sau folosite pentru prevenirea unor boli transmisibile, publicat în Monitorul Oficial Nr. 832 din 15 septembrie 2023.

 Conform prevederilor HG 720/2008, administrarea medicamentelor se efectuează pe baza protocoalelor terapeutice elaborate de comisiile de specialitate ale Ministerului Sănătăţii.

Protocoalele terapeutice pentru administrarea medicamentelor aferente denumirilor comune internaționale prevăzute în Lista cuprinzând denumirile comune internaţionale corespunzătoare medicamentelor de care beneficiază asiguraţii, cu sau fără contribuţie personală, pe bază de prescripţie medicală, în sistemul de asigurări sociale de sănătate, precum şi denumirile comune internaţionale corespunzătoare medicamentelor care se acordă în cadrul programelor naţionale de sănătate aprobată prin Hotărârea Guvernului nr. 720/2008 și a normelor metodologice privind implementarea acestora, sunt prevăzute în Ordinul ministrului sănătății și al președintelui Casei Naționale de Asigurări de Sănătate nr. 564/499/2021.

 Ținand cont de prevederile legale menționate mai sus, comisia de specialitate, respectiv Comitetul Național de Vaccinologie, prin adresa nr. CNV nr. 59/18.06.2025, înregistrată la Ministerul Sănătății cu nr. DGAMSP 3483/08.07.2025, a transmis Ministerului Sănătății propunerile de modificare a protocoalelor terapeutice pentru medicamentele imunologice – VACCIN GRIPAL, VACCIN PNEUMOCOCIC POLIZAHARIDIC, VACCIN MENINGOCOCIC, VACCIN VARICELIC VIU ATENUAT, VACCIN DIFTERO-TETANO-PERTUSSIS ACELULAR, VACCIN RUJEOLIC, RUBEOLIC, URLIAN (ROR), VACCIN HEPATITIC B și a fost elaborat prezentul proiect de ordin pentru modificarea Ordinului ministrului sănătății și al președintelui Casei Naționale de Asigurări de Sănătate nr. 564/499/2021, pe care, dacă sunteti de acord, vă rugăm să îl aprobați, în vederea publicării pe site-ul Ministerului Sănătății la rubrica transparență decizională.

**DIRECTOR GENERAL DIRECTOR GENERAL**

 **Dr. Mihaela Bardoș Dr. Mihaela ION**

**Șef Serviciu,**

**Dr. Ec. Avian POP**

 **MEDIC ŞEF**

 **Dr. Oana Ingrid MOCANU**

 **DIRECTOR FCCV**

 **Ec. Florin LAZAROIU**